# Llobera

Llobera és un municipi de la comarca del Solsonès i, alhora, una de les tres entitats de població que hi ha al municipi. Per bé que no oficialment, la capital del municipi s'ubica a l'Hostal Nou.

## Geografia

* Llista de topònims de Llobera (orografia: muntanyes, serres, collades, indrets...; hidrografia: rius, fonts...; edificis: cases, masies, esglésies, etc.)
| Entitat de població | Habitants (2023) |
| Peracamps | 148 |
| Llobera | 33 |
| Torredenegó | 31 |
(Font: Idescat)
El municipi de Llobera és al sud de la comarca del Solsonès. Els límits del terme municipal són: al nord-oest, Pinell de Solsonès, al nord-est, Olius, a l'est, Riner, al sud-est, Pinós; al sud i sud-oest, Torà.

### Orografia

Excepte una estreta franja a la frontera de ponent que correspon al vessant esquerre de la riera de Miravé, la resta del terme municipal és entre els 700 i els 900 msnm d'altitud. És, per tant, un clar exemple de l'altiplà del Solsonès, amb petites serres i turons suaus. La màxima altitud del municipi s'assoleix al Pedró (871,1 m) i la cota mínima (610 m) és al punt en el qual la riera de Miravé surt del terme municipal.
Al Nomenclàtor oficial de toponímia major de Catalunya hi consten els següents accidents orogràfics:

#### Serralades

    La Serra de Llobera, el Serrat de la Tuta i el Serrat Espès

#### Cims

    El Pedró, el Seriol, la Muntanyeta, la Serreta, el Sant Salvador i el Turó del Boix de 876 metres.

#### Plans

    La Plana | el Pla de Palet i la Plana Llobatera.

### Hidrografia

El terme municipal està solcat, bé en la totalitat del seu curs o bé en un tram d'aquest, per 80 corrents fluvials la longitud total dels quals suma 82,5 km. Aquests corrents fluvials estan repartits en tres conques fluvials.
Una estreta franja a l'extrem nord-oriental escola les seves aigües cap al Riu Negre mitjançant cinc trams de corrents fluvials de les capçaleres de la Rasa de l'Alzina i la Rasa de Tracs. En total sumen una longitud d'1,1 km.
Una segona franja a la banda occidental del terme escola les seves aigües cap a la riera de Sanaüja mitjançant 22 cursos fluvials amb una longitud total de 31,4 km i entre els quals, a més a més de la ja citada riera de Sanaüja, cal fer esment del barranc d'Arceda, la rasa de Miravent, el barranc de Llavall, el Clot de Llor, el barranc de la Serra, la Rasa de Secanella, el barranc de Comadòria i la Rasa de Montraveta.
La resta del terme municipal escola les seves aigües cap a la riera de Llanera mitjançant un total de 50 cursos fluvials que sumen una longitud total propera als 50 km i entre els quals cal destacar-ne la Rasa del Prat, la Rasa de l'Obaguet, la Rasa de l'Hostal Nou, la Rasa del Bosc, la Rasa de Borics, el Barranc dels Quadros i el seu afluent el Barranc del Soler.

### Vegetació

Els boscos ocupen el 38,3 % de la superfície del terme municipal i amb preponderància de les pinedes
Al Nomenclàtor oficial de toponímia major de Catalunya hi consten els següents:

#### Boscos

    el bosc de Barcons, el bosc de Fonollet, el bosc de Jovans i el bosc del Boix.

#### Deveses

    la Devesa de la Coma

### Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 34 | 34 | 42 | 204 | 80 | 572 | 523 | 483 | 316 | 317 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 352 | 452 | 523 | 457 | 372 | 308 | 261 | 240 | 253 | 253 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 240 | 240 | 237 | 223 | 223 | 222 | 212 | 209 | 206 | 201 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 203 | 195 | 188 | 202 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Eleccions

Resultats municipals 2007
| Candidatura | Cap de llista | Vots | % | Regidors |
| Esquerra Republicana de Catalunya - Acord Municipal | Jaume Badia | 73 | 50,69 | 4 |
| Convergència i Unió | José Cuadros | 58 | 40,28 | 1 |
| Partit Popular | Benjamí Moreno | 1 | 0,69 | 0 |

## El poble
### Demografia

Evolució demogràfica :
| Any | Nucli urbà | Nucli urbà | Nucli urbà | Poblament dispers | Poblament dispers | Poblament dispers | Total |
| Any | Homes | Dones | Total | Homes | Dones | Total | Total |
| 2000 | 0 | 0 | 0 | 20 | 18 | 38 | 38 |
| 2001 | 0 | 0 | 0 | 20 | 17 | 37 | 37 |
| 2002 | 0 | 0 | 0 | 19 | 16 | 35 | 35 |
| 2003 | 0 | 0 | 0 | 20 | 15 | 35 | 35 |
| 2004 | 0 | 0 | 0 | 21 | 15 | 36 | 36 |
| 2005 | 0 | 0 | 0 | 22 | 12 | 34 | 34 |
| 2006 | 0 | 0 | 0 | 23 | 12 | 35 | 35 |
| 2007 | 0 | 0 | 0 | 24 | 12 | 36 | 36 |
| 2008 | 0 | 0 | 0 | 23 | 12 | 35 | 35 |
| Font: INE ||||||||

## Referències

* ↑ «Nomenclàtor oficial de toponímia major de Catalunya». Arxivat de l'original el 2008-05-13. [Consulta: 1r maig 2009].
* ↑ 41° 56′ 46.52″ N, 1° 28′ 40.30″ E﻿ / ﻿41.9462556°N,1.4778611°E﻿ / 41.9462556; 1.4778611
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Taula amb les dades detallades de les xarxes hidrogràfiques del terme municipal de Llobera full de càlcul
* ↑ «Nomenclàtor oficial de toponímia major de Catalunya». Arxivat de l'original el 2008-05-13. [Consulta: 23 maig 2009].
* 1 2 3 4 IDESCAT: Bases de dades municipals

## Vegeu també

* Rasa de Montraveta (Llobera).
* La Rasa (Hostal Nou).
* Rasa del Prat.
* Rasa del Bosc.
* Barranc de Llavall.
* Barranc de la Serra.

## Enllaços externs

* Pàgina web de l'Ajuntament Arxivat 2011-07-06 a Wayback Machine.
* Informació de l'Institut d'Estadística de Catalunya
Viccionari